
17 Μαρτίου 2017 


ΤΕΥΧΟΣ ΠΡΩΤΟ 


Αρ 


. Φύλλου 33 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 19 

Εγγραφή της υπόθεσης στο ηλεκτρονικό πινά¬ 
κιο, καταχώριση της διάταξης στο ηλεκτρονικό 
βιβλίο διατάξεων και ηλεκτρονική ενημέρωση 
των διαδίκων, κατά το άρθρο 237 του Κώδικα Πο¬ 
λιτικής Δικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παραγράφου 10 του άρθρου ένατου του 
ν. 4335/2015 (Α' 87), 

β) των παραγράφων 4 και 6 του άρθρου 237 του 
π.δ. 503/1985 «Κώδικας Πολιτικής Δικονομίας και Ει¬ 
σαγωγικός του Νόμος» (Α' 182), όπως ισχύει μετά το 
ν. 4335/2015 (Α' 87), 

γ) του ν. 3979/2011 «Για την ηλεκτρονική διακυβέρνη¬ 
ση και λοιπές διατάξεις» (Α' 138), 

δ) του ν. 2472/1997 «Προστασία του ατόμου από 
την επεξεργασία δεδομένων προσωπικού χαρακτήρα» 
(Α' 50), 

ε) του ν. 3471/2006 «Προστασία δεδομένων προ¬ 
σωπικού χαρακτήρα και της ιδιωτικής ζωής στον το¬ 
μέα ηλεκτρονικών επικοινωνιών και τροποποίηση του 
ν. 2472/1997» (Α' 133), 

στ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα (άρθρο πρώτο 
του π.δ. 63/2015 Α' 98). 

2. Το γεγονός ότι από το διάταγμα αυτό δεν προκα- 
λείται δαπάνη σε βάρος του κρατικού προϋπολογισμού. 

3. Τη με αριθμό Δ4/2017 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων, 
αποφασίζουμε: 

Άρθρο 1 

Σκοπός 

Με τις διατάξεις του παρόντος ορίζεται η διαδικασία 
εγγραφής της υπόθεσης στο ηλεκτρονικό πινάκιο, της 
καταχώρισης της διάταξης στο ηλεκτρονικό βιβλίο δια¬ 
τάξεων και της ηλεκτρονικής ενημέρωσης των διαδίκων, 
σύμφωνα με τις παραγράφους 4 και 6 του άρθρου 237 
του Κώδικα Πολιτικής Δικονομίας. 


Άρθρο 2 

Ορισμοί 

Γ ια την εφαρμογή των διατάξεων του παρόντος, ισχύ¬ 
ουν οι κάτωθι ορισμοί: 

α. Ως «ηλεκτρονικό πινάκιο» ορίζεται το βιβλίο της 
παραγράφου 3 του άρθρου 226 του Κώδικα Πολιτικής 
Δικονομίας το οποίο τηρείται ηλεκτρονικά. 

β. Ως «ηλεκτρονικό βιβλίο διατάξεων» ορίζεται το οι¬ 
κείο βιβλίο της παραγράφου 6 του άρθρου 237 του Κώδι¬ 
κα Πολιτικής Δικονομίας το οποίο τηρείται ηλεκτρονικά. 

Άρθρο 3 

Στοιχεία ηλεκτρονικού πινακίου 

1 .Το ηλεκτρονικό πινάκιο διαθέτει τα ακόλουθα στοι¬ 
χεία: α) ημερομηνία, β) αύξοντα αριθμό πινακίου, γ) δι¬ 
καστήριο, δ) κτίριο, ε) αίθουσα, στ) γενικό ή/και ειδικό 
αριθμό κατάθεσης, ζ) όνομα και επώνυμο διαδίκων και 
η) όνομα και επώνυμο πληρεξουσίων δικηγόρων. 

2. Η καταχώριση των στοιχείων των πληρεξουσίων 
δικηγόρων των διαδίκων γίνεται, όπου αυτό είναι εφικτό, 
με την αξιοποίηση βάσεων δεδομένων των Δικηγορικών 
Συλλόγων ή της Ολομέλειας των Δικηγορικών Συλλόγων 
Ελλάδος. 

3. Στοιχεία ταυτοποίησης του πληρεξουσίου δικηγό¬ 
ρου ή και της δικηγορικής εταιρείας ορίζονται τα ακό¬ 
λουθα: α) αριθμός μητρώου οικείου Δικηγορικού Συλλό¬ 
γου, β) όνομα, γ) επώνυμο, δ) διεύθυνση ηλεκτρονικού 
ταχυδρομείου. 

Άρθρο 4 

Ηλεκτρονικό βιβλίο διατάξεων 

Το ηλεκτρονικό βιβλίο διατάξεων διαθέτει τα πληρο¬ 
φοριακά στοιχεία του πινακίου και επιπλέον πεδίο κατα¬ 
χώρισης της διάταξης στο οποίο εμφανίζεται ο χρόνος 
έκδοσης της και ο αύξων αριθμός αυτής. Το πεδίο αυτό 
συνέχεται με την εφαρμογή του ηλεκτρονικού πινακίου 
και εμφανίζεται ως διακριτή στήλη. 

Άρθρο 5 

1. Με απόφαση του αρμόδιου για την κατάρτιση του 
κανονισμού εσωτερικής υπηρεσίας οργάνου, η οποία 
αναρτάται στον πίνακα ανακοινώσεων του δικαστηρί¬ 
ου, διαπιστώνεται η ύπαρξη της κατάλληλης τεχνικής 
υποδομής και καθορίζεται η ημερομηνία εφαρμογής 
των άρθρων 3 και 4. 

2. Με την ίδια απόφαση μπορεί να ορίζεται ότι από 
την ημερομηνία αυτή καταργείται το βιβλίο διατάξεων. 

Άρθρο 6 

Αρμοδιότητες Γραμματείας Δικαστηρίων 

1.0 γραμματέας που είναι υπεύθυνος για τη σύνταξη 
του πινακίου εγγράφει την υπόθεση στο ηλεκτρονικό 
πινάκιο. 

2. Ο γραμματέας που είναι υπεύθυνος για την κατα¬ 
χώριση της διάταξης στο οικείο βιβλίο καταχωρίζει τη 
διάταξη στο ηλεκτρονικό βιβλίο διατάξεων 

3. Η ηλεκτρονική εγγραφή της υπόθεσης στο πινά¬ 
κιο και η ηλεκτρονική καταχώριση της διάταξης ισχύει 
ως κλήτευση όλων των διαδίκων. Με πρωτοβουλία του 
γραμματέα γνωστοποιείται η δικάσιμος που ορίστηκε 
με αποστολή ηλεκτρονικού μηνύματος στη διεύθυνση 
ηλεκτρονικού ταχυδρομείου των διαδίκων. 

4. Αντίγραφο του ηλεκτρονικού μηνύματος τίθεται από 
το γραμματέα στο φάκελο της υπόθεσης. 

Άρθρο 7 

Τήρηση ηλεκτρονικού αρχείου 

Ι.Τα δικαστήρια τηρούν τα ως άνω ηλεκτρονικά αρ¬ 
χεία σύμφωνα με τα προβλεπόμενα στη διάταξη της 
παραγράφου 4 του άρθρου 42 του ν. 3659/2008. 

2. Η αναζήτηση των πληροφοριών από το ηλεκτρονι¬ 
κό αρχείο πραγματοποιείται με τη χρήση αλφαβητικού 
ευρετηρίου των διαδίκων και αριθμητικού ευρετηρίου 
των αριθμών κατάθεσης. 

3. Τα τηρούμενα ηλεκτρονικά αρχεία πρέπει να πλη¬ 
ρούν τους όρους και προϋποθέσεις ασφαλείας και να εγ- 
γυώνται ιδίως την ακεραιότητα, αυθεντικότητα, εμπιστευ¬ 
τικότητα και την ποιότητα των εγγράφων καθώς και των 
δεδομένων και πληροφοριών που περιέχονται σε αυτά. 


Άρθρο 8 

Δημοσιοποίηση στοιχείων 

Το ηλεκτρονικό πινάκιο και το ηλεκτρονικό βιβλίο δι¬ 
ατάξεων αναρτώνται σε ιστοσελίδα. 

Τα δικαστήρια μπορούν να δημοσιοποιούν σε ηλε¬ 
κτρονική σελίδα που είναι προσβάσιμη στο κοινό τα 
κάτωθι στοιχεία του ηλεκτρονικού πινακίου και του 
ηλεκτρονικού βιβλίου διατάξεων: α) αριθμό κατάθεσης 
αγωγής, β) γενικό αριθμό κατάθεσης, γ) ημερομηνία 
κατάθεσης, δ) αύξοντα αριθμό πινακίου, ε) ημερομη¬ 
νία εκδίκασης της υπόθεσης και στην περίπτωση της 
παραγράφου 6 του άρθρου 237 του Κώδικα Πολιτικής 
Δικονομίας στοιχεία της διάταξης που διατάζει επανά¬ 
ληψη της συζήτησης. 

Το άρθρο 5 παρ.1 εφαρμόζεται αναλόγως. 

Άρθρο 9 

Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 23 Φεβρουάριου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Δικαιοσύνης, Διαφάνειας 

και Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

